YouTube Kids glad nie so veilig vir kinders nie - Jou Gesin | Solidariteit WêreldJou Gesin | Solidariteit Wêreld
Tuis › Artikels › YouTube Kids glad nie so veilig vir kinders nie
YouTube Kids glad nie so veilig vir kinders nie
Die meeste ouers voel gerus om hulle kinders na YouTube Kids te laat kyk, die kindervriendelike weergawe van die videoplatform. Ontstellende video's het egter onlangs opgeduik, wat illustreer dat dié sosialemediawebwerf dalk tog nie so veilig vir kinders is nie.
Free Hess, 'n moeder en pediater, sê sy het insetsels op YouTube Kids gevind wat aan kinders instruksies aanbied oor hoe om hulself te skend en selfdood te pleeg.
Dit is egter nie al wat sy gevind het nie. In 'n onderhoud met CNN Het Hess gesê sy het begin om die YouTube Kids-platform te ondersoek en was uiters geskok. Sy het video's gevind wat seksuele uitbuiting en mishandeling, mensehandel, vuurwapengeweld en huishoudelike geweld verheerlik. Een video, geïnspireer deur die bekende "Minecraft" videospeletjie, beeld selfs 'n skietery by 'n skool uit.
Hess sê ouers beskik oor baie beheer en moet tegnologie-slim wees om hulle kinders te beskerm. Daarbenewens moet hulle 'n punt daarvan maak om die inhoud te reguleer waaraan hulle kinders blootgestel word. Hier volg drie betroubare maniere om jou kinders teen skadelike kykstof te beskerm:
Vermy oop-inhoud en kies 'n stroomdiens waarop jy kan inteken.
Die meeste ouers moet aan hulle kinders kyktyd gee, ten minste nou en dan. Met stroomdienste, soos Netflix en Showmax, kan intekenare 'n wye verskeidenheid rolprente en TV-programme op hulle slimfone, tablette, skootrekenaars, slim-TV's of speletjiekonsoles stroom. Stroomdienste waarop ingeteken is, bied twee noodsaaklike oplossings vir ouers se kommer oor kykgewoontes: beheerde inhoud en die afwesigheid van advertensies. Hierdie dienste bied gepaste kykmateriaal vir kinders van alle ouderdomme, en derde partye kan nie die platform infiltreer om slu insetsels te plant nie. Netflix, byvoorbeeld, laat ouers ook toe om die inhoud beskikbaar aan kinders na eie keuse te selekteer.
Plaas skerms en toestelle waar jy hulle kan sien.
Moniteer jou kind se tyd aanlyn, veral jonger kinders. Plaas die skerm op 'n sentrale plek in die huis waar dit maklik is om 'n ogie te hou oor waarna hulle kyk. Vir mobiele toestelle, maak die Wi-Fi wagwoorde skoon (of stel die toestel na 'forget this network'), sodat kinders nie sonder jou wete aanlyn kan gaan nie. Stel grense oor waar en hoe hulle digitale inhoud kan ontsluit. Laai die inhoud af waarmee jou gemaklik is en maak die internet ontoeganklik voordat hulle begin kyk.
Bemagtig jou kinders met inligting.
Namate kinders ouer word, sal ouers se vlak van beheer oor hulle kykgewoontes verminder. Volgens navorsing laat sommige ouers kinders so jonk as ses toegang tot die internet toe, en jou kind mag by 'n maatjie speel wanneer dié 'n slim-toestel uithaal. Die Sentrum vir Kuberveiligheid en -Opvoeding het bevind 70% van kinders in grade 4 tot 8 het selfone, 64% het tablette, en 48% het 'n rekenaar in hulle slaapkamer. Sodra jou kinders – en veral hulle vriende – die internet begin gebruik, praat met hulle oor 'goeie' en 'slegte' inhoud. Verseker hulle dat hulle na jou toe kan kom wanneer hulle iets sien wat hulle verwar of bang maak. Dit is ook 'n goeie idee om 'n ouderdomgepaste verduidelik te gee van die gevare van die ongefiltreerde internet en dat dit ouers se werk is om te verseker hulle kinders kyk nie na inhoud wat hulle nie verstaan nie, of wat hulle geestelik skade mag aandoen.
Raising Children: https://raisingchildren.net.au/teens/entertainment-technology/digital-life/social-media
The Centre For Cyber Safety and Education: https://iamcybersafe.org/s/
Jacaranda FM: https://www.jacarandafm.com/lifestyle/family/shocking-suicide-tips-surface-youtube-kids-videos/
TNW: https://thenextweb.com/news/youtubes-child-safe-app-is-crawling-with-videos-advocating-suicide-murder-and-sexual-exploitation